Leptura quadrifasciata

Fireflekket blomsterbukk (Leptura quadrifasciata) er en av blomsterbukkene (Lepturinae), en bille som tilhører trebukkene (Cerambycidae).

 Utseende 
Leptura quadrifasciata er mellom 13 og 18 mm lang og er en langstrakt bille med spoleformet kropp. De har lange, kraftige svarte antenner. Pronotum er omtrent så langt som bredt, bakhjørnene trukket ut til tagger. De har svarte dekkvinger med fire brede, gule tverrbånd på hver av dekkvingene. De gul- og svarte dekkvingene er grove etterligninger av veps, noe som nok gir dem en viss beskyttelse mot fugler. Brystpartiet og beina er svarte.

 Levevis 
Leptura quadrifasciata har larver som lever i død ved av løvtrær, som bjørk. De voksne (imago) finnes i juli og august, de er varmeelskende og oppsøker gjerne åpne blomster, som mjødurt på jakt etter nektar og pollen.

 Utbredelse 
Den er utbredt i Europa, men ikke lengst sør. Østover er den utbredt i Asia til Sibir, Mongolia, Korea og Japan. Leptura quadrifasciata er utbredt over det meste av Sør-Norge og er en av den vanligste trebukkene på Vestlandet. Den kan finnes på egnede lokaliteter helt nord til Nordland og Troms.

 Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae  – 130 arter i Europa
 Stammen Lepturini Latreille, 1802
 fireflekket blomsterbukk, Leptura quadrifasciata Linnaeus, 1758 (synonym Strangalia quadrifasciata)

 Litteratur 
 Ehnstõm, B. & Holmer, M. 2007. Nationalnycklen till Sveriges Flora och fauna. Skalbaggar: Långhorningar. Coleoptera: Cerambycidae. ArtDatabanken, SLU, Uppsala. 302 sider. ISBN 978-91-88506-62-7
 Sandhall, Åke. (norsk oversettelse: Olsvik, Hans) Cappelens naturhåndbøker: Småkryp. Cappelen. Side 29. ISBN 82-02-13551-6

 Eksterne lenker 

 * Norges biller – Leptura quadrifasciata
 Leptura quadrifasciata - Fauna Europaea

Kategori:Lepturinae
Kategori:Biller formelt beskrevet i 1758
Kategori:Dyr formelt beskrevet av Carl von Linné